මෙම අවස්ථාවේ අධික වර්ෂාවක් පැවති අතර ගම්පොළ උලපනේ රාත්‍රී මුර සංචාරයේ යෙදුණු පේමරත්න මහතා නාගොල්ලාගම ප්‍රදේශයේ කන්දක් නායගොස් විශාල කළුගල් කිහිපයක් දුම්රිය මාර්ගයට වැටී ඇති බව දැක තිබේ.මෙම අවස්ථාවේ ඉදිරියට එමින් තිබූ දුම්රිය නවතා ගැනීම සඳහා වහාම ඔහු ක්‍රියාත්මක වී ඇති අතර මේ නිසා සිදුවීමට තිබූ මහා විනාශයක් වැලකී ගොස් ඇති බව දුම්රිය මාර්ග පරීක්ෂක (ගම්පොළ) කෝට්ටගොඩ හා දුම්රිය මාර්ග පරීක්ෂක (පේරාදෙණිය) ඩබ්.ජී.රත්නසිරි යන මහත්වරු සඳහන් කළේය රාත්‍රී පැමිණි මෙම දුම්රිය නවතා ගැනීමෙන් පසු (ඊයේ 04) උදෑසන නාවලපිටියෙන්ද තවත් දුම්රිය එන්ජිමක් ගෙන්වා මෙම විශාල කළුගලට කඹ දමා දුම්රිය එන්ජින් දෙකෙන් කළුගල මාර්ගය අයිනට ඇද ඇත්තේ යුධ හමුදා සෙබළු හා දුම්රිය සේවකයින්ගේ සහායද ඇතිවය..